नफरत फैलाने का आरोप लगाया; गृहमंत्री ने कहा था- कांग्रेस सरकार आई तो सांप्रदायिक दंगे होंगे
Karnataka Election Campaign Dispute - Congress Party Filed FIR Against BJP Amit Shah. कांग्रेस ने गुरुवार को गृह मंत्री अमित शाह के खिलाफ बेंगलुरु में FIR दर्ज कराई। शिकायत में अमित शाह पर भड़काऊ बयान देने, नफरत फैलाने और विपक्ष की छवि बिगाड़ने का आरोप लगाया गया है
कांग्रेस ने गुरुवार को गृह मंत्री अमित शाह के खिलाफ बेंगलुरु में शिकायत दर्ज कराई। शिकायत में अमित शाह पर भड़काऊ बयान देने, नफरत फैलाने और विपक्ष की छवि बिगाड़ने का आरोप लगाया गया है। अमित शाह ने कर्नाटक में एक रैली में बयान दिया था कि अगर कांग्रेस सत्ता में आई तो राज्य में सांप्रदायिक दंगे होंगे। कांग्रेस ने इसी बयान को लेकर शिकायत दर्ज कराई है।
अमित शाह के साथ दूसरे भाजपा नेताओं की भी शिकायत
कांग्रेस नेता रणदीप सिंह सुरजेवाला, डॉ. परमेश्वर और कांग्रेस कर्नाटक प्रेसिडेंट डीके शिवकुमार ने बेंगलुरु के हाई ग्रांउड्स पुलिस स्टेशन में शिकायत दर्ज कराई है। इसमें अमित शाह के अलावा दूसरे भाजपा नेताओं और विजयपुरा की रैली आयोजित करवाने वाले लोगों के नाम भी हैं।
डीके शिवकुमार ने कहा कि अमित शाह ऐसा बयान कैसे दे सकते हैं। हमने इस मामले में इलेक्शन कमीशन के पास शिकायत दर्ज कराई है। मल्लिकार्जुन खड़गे ने भी एक जनसभा में शाह के बयान की आलोचना की है।
शिकायत में कहा- झूठे बयानों से भरा था शाह का भाषण
शिकायत में कहा गया है कि अमित शाह का भाषण झूठे बयानों से भरा हुआ था। इसका उद्देश्य झूठे और निराधार आरोप लगाकर कांग्रेस पार्टी की इमेज बिगाड़ना था। इससे शाह रैली में आए लोगों और दूसरे प्लेटफॉर्म्स पर भाषण देखने वाले लोगों के बीच सांप्रदायिक वैमनस्यता का माहौल बनाना चाहते थे।
शिकायत में शाह के भाषण की वीडियो भी दी गई है। FIR में सेक्शन 153, 505(2), 171जी और 120 बी का जिक्र है।
चुनावी प्रचार में ताकत लगा रही पार्टियां
कर्नाटक में 10 मई को चुनाव होने हैं। इसके चलते राज्य में पीएम मोदी, अमित शाह और राजनाथ सिंह समेत बड़े भाजपा नेताओं की जमकर रैलियां हो रही हैं। दूसरी तरफ राहुल गांधी, प्रियंका गांधी और मल्लिकार्जुन खड़गे भी राज्य में जमकर रैलियां कर रहे हैं।
कर्नाटक से जुड़ी ये खबरें भी पढ़ें...
कांग्रेस अध्यक्ष खड़गे बोले- PM मोदी जहरीले सांप जैसे:आप सोचेंगे यह जहर है या नहीं? उसे चखेंगे और मौत हो जाएगी
कर्नाटक के कलबुर्गी में गुरुवार काे चुनावी सभा को संबोधित करते हुए खड़गे ने कहा- PM मोदी जहरीले सांप की तरह हैं। आप सोच सकते हैं कि यह जहर है या नहीं, लेकिन यदि आप उसे चखेंगे, तो आपकी मौत हो जाएगी। पूरी खबर यहां पढ़ें...
PM की कर्नाटक के 50 लाख BJP कार्यकर्ताओं से बातचीत:लोगों का दिल जीत लिया, तो बूथ भी जीत लेंगे
प्रधानमंत्री नरेन्द्र मोदी ने कर्नाटक में भाजपा के 50 लाख कार्यकर्ताओं से वर्चुअल बात की। PM ने कहा कि अगर कार्यकर्ता लोगों से भाजपा को वोट देने की अपील करेंगे, तो लोग आशीर्वाद जरूर देंगे। पूरी खबर यहां पढ़ें...
प्रियंका गांधी की कर्नाटक में चुनावी रैली: मैसूर में कहा- यहां 40% कमीशन वाली सरकार
कांग्रेस महासचिव प्रियंका गांधी ने मंगलवार को मैसूर से पार्टी प्रत्याशियों के लिए चुनाव प्रचार की शुरुआत की। प्रियंका ने राहुल गांधी की तरह ही कर्नाटक की भाजपा सरकार को 40% कमीशन वाली सरकार बताया। उन्होंने कहा कि भाजपा की सरकार ने आपको बेशर्मी और बेरहमी से लूटा है। पूरी खबर यहां पढ़ें...